stanford-oval/wikipedia huggingface dataset:
คืนมหัศจรรย์...พิพิธภัณฑ์มันส์ทะลุโลก

| คืนมหัศจรรย์> ..พิพิธภัณฑ์มันส์ทะลุโลก |
| --- | --- |

กำกับ: ชอว์น เลวี
เขียนบท: มิลาน เทร้นซ์ (หนังสือ) Robert Ben Garant (เนื้อเรื่อง) โธมัส เลนนอน (บทภาพยนตร์)
อำนวยการสร้าง: ชอว์น เลวี คริส โคลัมบัส สตีเฟ่น ซอมเมอร์ส
นักแสดงนำ: เบน สติลเลอร์ คาร์ล่า กูจิโน ดิ๊ค แวน ไดค์ มิคกี้ รูนนี่ บิล ค็อบส์ เจค เชอร์รี่ ริคกี้ เจอร์เวส โรบิน วิลเลี่ยมส์ คิม เรเวอร์ สตีฟ คูแกน แพทริค กัลแล็กเกอร์ เปียร์ฟรานเชสโก ฟาวิโน
กำกับภาพ: กิลเลอร์โม่ นาวาร์โร่
ตัดต่อ: ดอน ซิมเมอร์แมน
ดนตรีประกอบ: อลัน ซิลเวสทรี
ผู้จัดจำหน่าย: ทว็นตี้ เซ็นทูรี่ ฟ็อกซ์
วันฉาย: 22 ธันวาคม, ค.ศ. 2006
ความยาว: Theatrical:   108 minutes  
ประเทศ: USA
ภาษา: อังกฤษ
ทุนสร้าง: $110 ล้านเหรียญ
ทำเงิน: ภายในประเทศ: $250,863,268 ทั่วโลก: $573,625,411
ต่อจากนี้: คืนมหัศจรรย์ 2
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
คืนมหัศจรรย์...พิพิธภัณฑ์มันส์ทะลุโลก (อังกฤษ: Night at the Museum) เข้าฉายในประเทศไทยวันที่ 28 ธันวาคม 2549 ความยาว 108 นาที จัดจำหน่ายโดย บริษัท ทเวนตี้ เซนทูรี ฟอกซ์
เนื้อเรื่อง

คืนมหัศจรรย์เกิดขึ้นตอนลาร์รี่ (เบน สติลเลอร์) เข้าเวร เมื่อชนเผ่ามายัน นักรบโรมัน และคาวบอยกระโจนออกจากฉากจำลองเข้าทำสงครามรบพุ่งกัน กลุ่มมนุษย์ยุคหินที่ตามหาไฟสุดขอบฟ้าก็ดันเผาฉากจำลองของตัวเองเสียราบ กลุ่มฮั่นแอ็ททิลาก็ปล้นสะดมห้องจัดแสดงที่อยู่ติดกัน ส่วนทีเร็กซ์ก็แสดงแสนยานุภาพให้สมชื่อจอมล่าโหดสุด ๆ ในประวัติศาสตร์ ท่ามกลางเหตุโกลาหลอลม่าน ลาร์รี่มีที่พึ่งหนึ่งเดียวซึ่งพอจะขอคำแนะนำได้บ้าง นั่นคือ หุ่นขี้ผึ้งรูปท่านประธานาธิบดีธีโอดอร์ รูสเวลท์(โรบิน วิลเลี่ยมส์) ที่ช่วยฮีโร่จำเป็นของเราให้คุมสถานการณ์สุดขีดคลั่งอยู่หมัด ยับยั้งแผนการชั่วร้ายทันเวลา และปกป้องพิพิธภัณฑ์ให้คงสภาพไว้ได้ดังเดิม
นักแสดง

| บทบาท | นักแสดง | พากย์ไทย  |
| --- | --- | --- |
| ลาร์รี่ ดาลี่ | เบน สติลเลอร์ | จักรกฤษณ์ หาญวิชัย |
| ธีโอดอร์ รูสเวลท์ | โรบิน วิลเลี่ยมส์ | รอง เค้ามูลคดี |
| รีเบ็คก้า ฮัทแมน | คาร์ล่า กูจิโน | เบญญาภา เพิ่มสุริยา |
| นิโคลัส "นิค" ดาเลย์ | เจค เชอร์รี่ | ชัยชลิต โชคดีภูษิต |
| เซซิล เฟร็ดดริค | ดิ๊ค แวน ไดค์ | เอกชัย พงศ์สมัย |
| กัส | มิคกี้ รูนนี่ | สามารถ เมฆะวิภาต |
| เรจินัลด์ | บิลล์ ค็อบส์ | เกรียงศักดิ์ เหรียญทอง |
| เจดีดิอ้าห์ | โอเว่น วิลสัน | ธนศักดิ์ อุ่นอ่อน |
| ออคตาวิอุส | สตีฟ คูแกน | สกล รัตนพรหมมา |
| Ahkmenrah | รามี มาเลค | บัญชา เหมะบุตร |
| Sacagawea | มิซูโอะ เพ็ก | กรรณิการ์ อยู่ยงสินธ์ |
| Dr. McPhee | Ricky Gervais | พีรศักดิ์ เกษร |
| Erica Daley | คิม เรเวอร์ | กรรณิการ์ อยู่ยงสินธ์ |
| โมไอ | แบรด การ์เรต | เกรียงศักดิ์ เหรียญทอง |
| คริสโตเฟอร์ โคลัมบัส | ปิแอร์ฟรานเชสโก้ ฟาวิโน | จิราวัฒน์ วชิรศรัณย์ภัทร |
แหล่งข้อมูลอื่น

เว็บไซต์ทางการ เก็บถาวร 2007-05-03 ที่ เวย์แบ็กแมชชีน
เว็บไซต์หนังตัวอย่าง
คืนมหัศจรรย์...พิพิธภัณฑ์มันส์ทะลุโลก ที่อินเทอร์เน็ตมูวีเดตาเบส
ข้อมูลภาพยนตร์เรื่องคืนมหัศจรรย์...พิพิธภัณฑ์มันส์ทะลุโลก
Night at the Museum ที่สยามโซน
คุนหลุนไฟต์

| --- | --- |
อุตสาหกรรม: คิกบ็อกซิงโปรโมชัน
รูปแบบ: คิกบ็อกซิง
ก่อตั้ง: จีน
ผู้ก่อตั้ง: Hua Jiang 
สำนักงานใหญ่:  จีน
เว็บไซต์: kunlunjue.com
คุนหลุนไฟต์ (จีน: 昆仑决; อังกฤษ: Kunlun Fight) รายการดังกล่าวเริ่มต้นครั้งแรกในเดือนมกราคม ค.ศ. 2014 และทำการออกอากาศในทุกวันอาทิตย์ โดยเจียงซู TV. นอกจากนี้ ยังมีนักสู้ไทยติที่เข้าร่วมในรายการ คุนหลุนไฟต์ อาทิ บัวขาว ป.ประมุข และสิทธิชัย ศิษย์สองพี่น้อง.
สมุดภาพ

บัวขาว ป.ประมุข ชาวไทยผู้เข้าร่วมแข่งขัน
สิทธิชัย ศิษย์สองพี่น้อง ชาวไทยผู้เข้าร่วม
คู่กิ๊กซ่าส์ สารพัดแสบ

| คู่กิ๊กซ่าส์ สารพัดแสบ |
| --- | --- |
Theatrical release poster
กำกับ: Wes Anderson
เขียนบท: Wes Anderson Roman Coppola
อำนวยการสร้าง: Wes Anderson Scott Rudin Steven Rales Jeremy Dawson
นักแสดงนำ: Bruce Willis Edward Norton Bill Murray Frances McDormand Tilda Swinton Jason Schwartzman Bob Balaban
กำกับภาพ: Robert Yeoman
ตัดต่อ: Andrew Weisblum
ดนตรีประกอบ: Alexandre Desplat
บริษัทผู้สร้าง: American Empirical Pictures Indian Paintbrush 
ผู้จัดจำหน่าย: Focus Features
วันฉาย:   16 พฤษภาคม ค.ศ. 2012 (2012-05-16) (Cannes)  25 พฤษภาคม ค.ศ. 2012 (2012-05-25) (United States) 
ความยาว: 94 minutes
ประเทศ: United States
ภาษา: English
ทุนสร้าง: $16 million
ทำเงิน: $68.3 million
คู่กิ๊กซ่าส์ สารพัดแสบ (อังกฤษ: Moonrise Kingdom) เป็นภาพยนตร์อเมริกันแนวข้ามพ้นวัย ออกฉายเมื่อ ค.ศ. 2012 กำกับโดย Wes Anderson
คุณพ่อขายาว (นวนิยาย)

สำหรับความหมายอื่น ดูที่ คุณพ่อขายาว
| --- | --- |
ปกฉบับภาษาไทย
ผู้ประพันธ์: จีน เว็บสเตอร์
ชื่อเรื่องต้นฉบับ: Daddy-Long-Legs
ผู้แปล: สังวรณ์ ไกรฤกษ์
ประเทศ: สหรัฐ
ภาษา: ภาษาอังกฤษ
สำนักพิมพ์:  กะรัต    ผีเสื้อ
วันที่พิมพ์:  พ.ศ. 2455    พ.ศ. 2529
คุณพ่อขายาว (1919)
คุณพ่อขายาว (อังกฤษ: Daddy-Long-Legs) เป็นนวนิยายจดหมาย ประพันธ์โดย จีน เว็บสเตอร์ ในปี พ.ศ. 2455 เป็นเรื่องราวเกี่ยวกับตัวละครเอก ชื่อ จูดี้ แอบบอตต์ ที่กำลังศึกษาในวิทยาลัย เขียนจดหมายเล่าถึงชีวิตของเธอถึงผู้อุปการะเธอ ชายผู้ร่ำรวยที่เธอไม่เคยเห็นหน้า
เรื่องย่อ

เจอรูชา 'จูดี้' แอบบอตต์ เติบโตในสถานเลี้ยงเด็กกำพร้าสถานเด็กกำพร้าจอห์น เกรียมาตลอดชีวิต โชคดีได้เศรษฐีใจบุญรับอุปการะส่งเรียนต่อวิทยาลัย โดยมีเงื่อนไขต้องเขียนจดหมายถึงเขาเดือนละฉบับ เธอเรียกผู้อุปการะของเธอว่า คุณพ่อขายาว เพราะเธอมีโอกาสได้เห็นเพียงเงาหลังของผู้อุปการะ ซึ่งเป็นชายที่ขายาวมาก เธอจึงตัดสินใจเรียกผู้อุปการะลึกลับคนนี้ว่า “คุณพ่อขายาว” และยึดถือเขาเป็นครอบครัวเพียงหนึ่งเดียวที่เธอมี เมื่อก้าวออกไปสู่โลกภายในรั้ววิทยาลัย เธอเขียนจดหมายถึงผู้อุปการะทุกเดือน แม้ว่าจะไม่ได้รับการตอบกลับซักฉบับเดียว
นักแสดงนำในการสร้างต่างๆ

นี่คือการนำเรื่องคุณพ่อขายาว มาสร้างเป็นภาพยนตร์, ละครโทรทัศน์ และการ์ตูนอนิเมะ มีรายละเอียดดังนี้
|  รูปแบบการนำเสนอ  |  ปี | จูดี้ | เจอร์วิส |
| --- | --- | --- | --- |
| ภาพยนตร์ | พ.ศ. 2462 | Mary Pickford | Mahlon Hamilton |
| ภาพยนตร์ | พ.ศ. 2474 | Janet Gaynor | Warner Baxter |
| ภาพยนตร์ | พ.ศ. 2481 | Lily Bouwmeester | Paul Storm |
| ภาพยนตร์ | พ.ศ. 2498 | Leslie Caron | Fred Astaire |
| ละครโทรทัศน์ | พ.ศ. 2507 | Jenny Arean | John Van Dreelen |
| การ์ตูนอนิเมะ | พ.ศ. 2533 | Mitsuko Horie | Hideyuki Tanaka |
คู สตาร์ก

แคทลีน ดี-แอนน์ สตาร์ก (เกิด 26 เมษายน ค.ศ. 1956) เป็นนักแสดง นางแบบ และช่างภาพชาวอเมริกัน รู้จักกันในชื่อ คู สตาร์ก (อังกฤษ: Koo Stark)  สตาร์กมีชื่อเสียงจากการรับบทเปลือยในภาพยนตร์อีโรติกของอังกฤษ เรื่อง The Awakening of Emily หรือ Emily ในปี ค.ศ. 1976 และต่อมาได้มีความสัมพันธ์คบหากับเจ้าชายแอนดรูว์ พระราชโอรสในสมเด็จพระราชินีนาถเอลิซาเบธที่ 2 แห่งพระราชวงศ์อังกฤษ ทั้งคู่คบหากันเป็นเวลา 18 เดือน ก่อนเสกสมรสกับซาราห์ มาร์กาเร็ต เฟอร์กูสัน
สตาร์กเกิดและเติบโตที่นิวยอร์ก สหรัฐอเมริกา เป็นบุตรของผู้อำนวยการสร้าง และพิธีกรรายการโทรทัศน์ ต่อมาเธอได้ย้ายมาอยู่ประเทศอังกฤษตั้งแต่อายุ 16 ปี และเริ่มได้งานแสดงภาพยนตร์สเปนเรื่อง Las adolescentes (1975) และภาพยนตร์อังกฤษเรื่อง Emily (1976)  เธอยังได้แสดงบทตัวประกอบในภาพยนตร์เรื่อง Star Wars (1977)  แต่บทของเธอถูกตัดออกในภายหลัง
ต่อมาเธอได้คบหากับเจ้าชายแอนดรูว์ ท่ามกลางความไม่เห็นด้วยจากสมาชิกพระราชวงศ์อังกฤษ และได้ยุติความสัมพันธ์กันในปี ค.ศ. 1982  หลังเจ้าชายแอนดรูว์เสด็จกลับจากสงครามหมู่เกาะฟอล์กแลนด์
แหล่งข้อมูลอื่น

Koo Stark ที่อินเทอร์เน็ตมูวีเดตาเบส
อาสนวิหารการเสด็จขึ้นสู่สวรรค์ (อัลมาเตอ)

| อาสนวิหารการเสด็จขึ้นสู่สวรรค์ |
| --- | --- |
Вознесенский собор


ที่ตั้ง: อัลมาเตอ
ประเทศ: คาซัคสถาน
นิกาย: ออร์ทอดอกซ์รัสเซีย
ประวัติ
เสกเมื่อ: 1907
สถาปัตยกรรม
รูปแบบสถาปัตย์: สรรผสาน
อาสนวิหารการเสด็จขึ้นสู่สวรรค์ (รัสเซีย: Вознесенский собор Vosnesenskiy sobor, คาซัค: Вознесенск кафедралы шіркеуі Voznesensk kafedraly shirkeýi) หรือ อานสวิหารเซนคอฟ (Zenkov Cathedral) เป็นอาสนวิหารออร์ทอดอกซ์รัสเซียที่ตั้งอยู่ในสวนปันปีลอฟในนครอัลมาเตอ ประเทศคาซัคสถาน ก่อสร้างแล้วเสร็จเมื่อปี 1907 โดยใช้ไม้ประกอบกับโดยไม่ใช้ตะปูเลย อาสนวิหารมีความสูง 56 เมตร และมีการอ้างว่าเป็นโบสถ์ไม้ที่สูงที่สุดอันดับสองของโลก
ส่วนหอระฆังสร้างขึ้นในปี 1906 และอาสนวิหารรอดพ้นจากแผ่นดินไหวปี 1911 โดยมีความเสียหายเพียงเล็กน้อยเท่านั้นแม้ว่าจะสร้างขึ้นโดยไม่ใช้ตะปูเลย นักบวชบางรูปเชื่อว่านี่เป็นพลังอำนาจจากพระเป็นเจ้าทรงช่วยให้รอดจากการพังทลายลงมา การตัดสินใจไม่ใช้ตะปูสักตัวเดียวในการสร้างอาสนวิหารนี้อาจมีที่มาจากการผูกโยงตะปูเข้ากับเรื่องราวการตรึงกางเขนพระเยซูด้วยตะปู โครงสร้างภายในอาคารสร้างขึ้นในเวิร์กช็อปศิลปะในมอสโกและเคียฟ ส่วนฉากแท่นบูชาเป็นผลงานวาดโดย เอ็น ฮลูดอฟ (N. Khludov)
หลังการปฏิวัติรัสเซีย อาสนวิหารถูกแปรสภาพมาใช้งานเป็นอาคารพิพิธภัณฑ์รัฐกลางของสาธารณรัฐสังคมนิยมโซเวียตคาซัค และในระหว่างปี  1930 ถึง 1940 ใช้งานโดยองค์การสาธารณะมีชื่อ บนหอระฆังต่อมายับมีการนำเอาตัวส่งสัญญาณวิทยุขึ้นไปติดตั้ง ซึ่งเป็นตัวส่งสัญญาณวิทยุแรกในนครอัลมาเตอ อาสนวิหารได้รับการบูรณะในปี 1973 ถึง 1976 และในปี 1995 ได้ส่งคืนอำนาจเหนืออาสนวิหารแก่คริสต์จักร หลังการบูรณะเพิ่มเติมในภายหลัง ท้ายที่สุดในปี 1997 จึงเริ่มกลับมาประกอบศาสนกิจอีกครั้ง ในปี 2017 ถึง 2020 ได้มีการบูรณะใหญ่อาสนวิหารอีกครั้ง ปัจจุบันอาสนวิหารเปิดให้เข้าชมสำหรับศาสนิกชนและบุคคลนอกศาสนา
คู่ชีวิต

สำหรับเพลงโดยค็อกเทล ดูที่ คู่ชีวิต (เพลงค็อกเทล)
คู่ชีวิต (อังกฤษ: Civil union หรือ Civil partnership) หรือรู้จักกันในภายใต้ชื่ออื่น ๆ คือการรับรองความสัมพันธ์ทางกฎหมายที่คล้ายคลึงกับการสมรส โดยคู่ชีวิตนี้ได้จัดตั้งขึ้นในประเทศต่าง ๆ ตั้งแต่คริสต์ทศวรรษที่ 1990 เป็นต้นมา ซึ่งมักจะพัฒนามาจากการรับรองความสัมพันธ์แบบคู่อาศัย (อังกฤษ: Domestic partnership) ที่มีสถานะเป็นทางการน้อยกว่า ในประเทศเดนมาร์ก ไอซ์แลนด์ นอร์เวย์ และสวีเดน ได้ทำการแทนที่ความสัมพันธ์แบบคู่ชีวิตด้วยการสมรสเพศเดียวกัน ในขณะที่ประเทศอื่นได้เสริมการสมรสเพศเดียวกันเข้าไปในระบบกฎหมาย ความสัมพันธ์แบบคู่ชีวิตนั้นมักถูกมองว่าเป็น "ก้าวแรก" ที่จะนำไปสู่ความเท่าเทียมกันทางการสมรสสำหรับบุคคลเพศเดียวกัน ในบางประเทศคู่ชีวิตนั้นสามารถรับรองบุคคลต่างเพศและบุคคลเพศเดียวกันได้ แต่ทว่า บางประเทศความสัมพันธ์รูปแบบนี้เปิดโอกาสให้กับคู่ชีวิตเพศเดียวกันเท่านั้น ส่วนในประเทศกรีซ ความสัมพันธ์คู่ชีวิตเปิดโอกาสให้กับคู่ชีวิตต่างเพศเท่านั้น
คุนดุน

| คุนดุน |
| --- | --- |

กำกับ: มาร์ติน สกอร์เซซี
เขียนบท: เมลิซซา แมททีสัน
อำนวยการสร้าง: บาร์บารา เดอ ฟีนา
กำกับภาพ: โรเจอร์ ดีคินส์
ดนตรีประกอบ: ฟิลิปส์ กลาส
ผู้จัดจำหน่าย: ทัชสโตนพิกเจอส์
วันฉาย: 25 ธันวาคม ค.ศ. 1997
ความยาว: 134 นาที
ภาษา: ภาษาอังกฤษ
ทุนสร้าง: 28 ล้านดอลลาร์สหรัฐ
ทำเงิน: 5,684,789 ดอลลาร์สหรัฐ
คุนดุน (อังกฤษ: Kundun) เป็นภาพยนตร์ชีวประวัติของทะไลลามะ องค์ที่สิบสี่ กำกับโดยมาร์ติน สกอร์เซซี จากบทภาพยนตร์ของเมลิซซา แมททีสัน   ดัดแปลงมาจากเรื่องราวและงานเขียนขององค์ทะไลลามะ ผู้นำทางจิตวิญญาณสูงสุดของทิเบตที่ต้องลี้ภัยออกนอกประเทศ หลังจากถูกรุกรานโดยกองทัพปลดปล่อยประชาชนจีน  ภาพยนตร์เรื่องนี้ได้ เทนซิง ทูลอบ ซารง ซึ่งเป็นหลานชายขององค์ทะไลลามะ มารับบทเป็นองค์ทะไลลามะในวัยผู้ใหญ่
ชื่อภาพยนตร์ "คุนดุน" (ทิเบต: སྐུ་མདུན་ ) แปลว่า "คนปัจจุบัน" มาจากคำสรรพนามที่ชาวทิเบตใช้เรียกทะไลลามะองค์ที่ดำรงตำแหน่งในขณะนั้น สืบมาตั้งแต่สมัยทะไลลามะ องค์ที่หนึ่ง
โครงการสร้างภาพยนตร์เริ่มต้นจากการที่เมลิซซา แมททีสัน ซึ่งมีชื่อเสียงจากการเขียนบทภาพยนตร์เรื่อง อี.ที. เพื่อนรัก ให้พบกับองค์ทะไลลามะ และทูลขออนุญาตนำชีวประวัติของพระองค์มาสร้างภาพยนตร์ แมททีสันยังเป็นผู้เสนอบริษัทผู้สร้างให้สกอร์เซซีรับเป็นผู้กำกับ
ในภาพยนตร์กล่าวถึงเหตุการณ์ตั้งแต่ปี ค.ศ. 1937 จนถึงปี ค.ศ. 1959  เริ่มจากการตามหาองค์ทะไลลามะองค์ใหม่ ที่เชื่อว่าเป็นทะไลลามะ องค์ที่สิบสามที่เพิ่งสิ้นพระชนม์ กลับชาติมาเกิดใหม่ จากนิมิตของเรทิงรินโปเช ที่รับหน้าที่เป็นผู้สำเร็จราชการ และพบว่าเด็กชายอายุสองขวบ ชื่อ ลาโม ดอนดรุบ เป็นบุตรของชาวนาจากเมืองทักเซอร์ ใกล้ชายแดนจีน เป็นทะไลลามะองค์ที่สิบสามกลับชาติมาเกิด ลาโมถูกนำตัวเข้าพระราชวังโปตาลาตั้งแต่อายุสี่ขวบ ได้รับการสถาปนาพระนามว่า เท็นซิง เกียตโซ และได้รับการฝึกฝนเพื่อเตรียมพระองค์ สำหรับพิธีสถาปนาเป็นทะไลลามะ องค์ที่สิบสี่ เมื่อถึงเวลาอันควร
ช่วงชีวิตในวัยเด็กขององค์ทะไลลามะได้พบเห็นความขัดแย้งจากการเมืองในราชสำนัก และการที่ทิเบตถูกรุกรานโดยกองทัพปลดปล่อยประชาชน ของพรรคคอมมิวนิสต์จีน จนทรงมีความเป็นผู้ใหญ่เกินวัย พรรคคอมมิวนิสต์จีนต้องการให้ทรงเป็นผู้นำหุ่นเชิดของรัฐบาลทิเบต และทำการกวาดล้างชาวทิเบตผู้รักชาติ ที่ต่อต้านทหารจีน  พระองค์ไม่ต้องการเห็นการฆ่าฟันกัน และพยายามใช้กุศโลบายเพื่อหลีกเลี่ยงความรุนแรง ทั้งการเสด็จฯ ไปเยือนเหมา เจ๋อตุงถึงกรุงปักกิ่ง ในที่สุดจึงทรงตัดสินพระทัยหนีเล็ดลอดออกจากทิเบตพร้อมด้วยผู้ติดตาม ข้ามชายแดนอินเดียเพื่อขอลี้ภัยและตั้งรัฐบาลทิเบตพลัดถิ่น ในปี ค.ศ. 1959 ขณะพระชนม์ 24 ปี
ภาพยนตร์เรื่องนี้เข้าฉายในเวลาใกล้เคียงกับภาพยนตร์เรื่อง Seven Years in Tibet และถูกต่อต้านจากรัฐบาลจีนเช่นเดียวกัน ส่งผลให้สกอร์เซซี, แมททีสัน และทีมงานสร้าง ถูกทางการจีนสั่งห้ามเข้าประเทศ  และดิสนีย์ซึ่งเป็นบริษัทแม่ของทัชสโตนพิกเจอส์ ถูกทางการจีนเพ่งเล็ง  ภาพยนตร์ถ่ายทำในโมร็อกโก  โดยบางส่วนถ่ายทำที่วัดทิเบตในนิวยอร์ก
แหล่งข้อมูลอื่น

Kundun ที่อินเทอร์เน็ตมูวีเดตาเบส
Kundun ที่บ็อกซ์ออฟฟิศโมโจ
Kundun เก็บถาวร 2007-09-28 ที่ เวย์แบ็กแมชชีน Buddhist viewpoints at dharmaflix.com
คูเสง

| คูเสง   Ou Xing> โจรป่าแห่งฉางชา |
| --- | --- |
สถานที่ถึงแก่กรรม: ฉางชา
ยุคในประวัติศาสตร์: สามก๊ก
คูเสง (อังกฤษ: Ou Xing) โจรป่าแห่งเมือง ฉางชา ในช่วงปลาย ราชวงศ์ฮั่นตะวันออก แห่ง ยุคสามก๊ก
คูเสงได้ร่วมกับโจรป่าคนอื่น ๆ ก่อการกบฏขึ้นที่ฉางชาแต่ก็ถูกปราบโดย ซุนเกี๋ยน เจ้าเมือง เตียงสา หรือ ฉางชา ในปัจจุบันตามคำสั่งของ สิบขันที ซึ่งมีอำนาจในราชสำนักขณะนั้น
ดูเพิ่ม

รายชื่อบุคคลในยุคสามก๊ก
คู่กรด-เบส

ตามทฤษฎีของโยฮันน์ นิโคเลาส์ เบรินสเตดและทอมัส มาร์ติน ลาวรี หรือทฤษฎีกรด-เบสของเบรินสเตด-ลาวรี (Brønsted-Lowry) ที่ระบุไว้ว่าคู่กรด-เบส (อังกฤษ: Conjugate acid-base pair) คือสารประกอบสองตัว โดยตัวหนึ่งทำหน้าที่เป็นกรดในปฏิกิริยาไปข้างหน้า กับสารที่ทำหน้าที่เป็นเบสในปฏิกิริยาย้อนกลับ หรือในทางกลับกัน โดยสารที่เป็นคู่กรด-เบสกันจะมีจำนวนโปรตอนต่างกันอยู่ 1 โปรตอน และสารที่เป็นคู่กรดจะมีโปรตอน (H+) มากกว่าสารที่เป็นคู่เบส
ตัวอย่างคู่กรด-เบส

| กรด | เบส |
| --- | --- |
HCl กรดไฮโดรคลอริก: Cl− คลอไรด์ไอออน
H2SO4 กรดซัลฟิวริก: HSO4− ไฮโดรเจนซัลเฟตไอออน
HNO3 กรดไนตริก: NO3− ไนเตรตไอออน
H3O+ ไฮโดรเนียมไอออน: H2O น้ำ
HSO4− ไฮโดรเจนซัลเฟตไอออน: SO42− ซัลเฟตไอออน
H3PO4 กรดฟอสฟอริก: H2PO4− ไดไฮโดรเจนฟอสเฟตไอออน
HC2H3O2 กรดน้ำส้ม: C2H3O2− แอซิเตตไอออน
H2CO3 กรดคาร์บอนิก: HCO3− ไฮโดรเจนคาร์บอเนตไอออน
H2S กรดไฮโดรซัลฟิวริก: HS− ไฮโดรเจนซัลไฟด์ไอออน
H2PO4− ไดไฮโดรเจนฟอสเฟตไอออน: HPO42− ไฮโดรเจนฟอสเฟตไอออน
NH4+ แอมโมเนียมไอออน: NH3 แอมโมเนีย
HCO3− ไฮโดรเจนคาร์บอเนตไอออน หรือไบคาร์บอเนตไอออน: CO32− คาร์บอเนตไอออน
HPO42− ไฮโดรเจนฟอสเฟตไอออน: PO43− ฟอสเฟตไอออน
H2O น้ำ (เป็นกลาง, มีค่า pH = 7): OH− ไฮดรอกไซด์ไอออน
HFSbF5 กรดฟลูออโรแอนติโมนิก: SbF5− แอนติโมนีเพนตะฟลูออไรด์ไอออน
คู่มือท่องกาแลกซีฉบับนักโบก

| The Hitchhiker's Guide to the Galaxy |
| --- | --- |
สร้างโดย: Douglas Adams
งานต้นฉบับ: The Hitchhiker's Guide to the Galaxy Primary and Secondary Phases (1978–80)
สื่อสิ่งพิมพ์
หนังสือ: The Hitchhiker's Guide to the Galaxy: The Original Radio Scripts (1985) Starship Titanic (1997)
นวนิยาย: The Hitchhiker's Guide to the Galaxy (1979) The Restaurant at the End of the Universe (1980) Life, the Universe and Everything (1982) So Long, and Thanks for All the Fish (1984) Mostly Harmless (1992) And Another Thing... (2009)
การ์ตูน: See the Comic Books section
ภาพยนตร์และโทรทัศน์
ภาพยนตร์: The Hitchhiker's Guide to the Galaxy (2005)
ละครโทรทัศน์: The Hitchhiker's Guide to the Galaxy (1981)
การแสดงละคร
ละคร: See the Stage Shows section
เกม
วิดีโอเกม: The Hitchhiker's Guide to the Galaxy (computer game) (1984)
เสียง
รายการวิทยุ(s): The Hitchhiker's Guide to the Galaxy Primary and Secondary Phases (1978–80) The Hitchhiker's Guide to the Galaxy Tertiary to Quintessential Phases (2004–5)
คู่มือท่องกาแลกซีฉบับนักโบก (อังกฤษ: The Hitchhiker's Guide to the Galaxy) เป็นเรื่องชุดแนววิทยาศาสตร์-ตลก สร้างสรรค์โดยดักลาส อดัมส์ แรกเริ่มเป็นละครวิทยุออกอากาศทางสถานีวิทยุ BBC Radio 4 ใน ค.ศ. 1978 และต่อมาได้รับการดัดแปลงเผยแพร่ในรูปแบบสื่ออื่นๆ เมื่อเวลาผ่านไปก็ค่อยๆ กลายเป็นปรากฏการณ์มัลติมีเดียระดับนานาชาติในที่สุด สื่ออื่นๆ เหล่านี้ได้แก่ละครเวที หนังสือนิยาย "ไตรภาค" จำนวนห้าเล่ม ตั้งแต่ ค.ศ. 1979 - 1992 และนิยายเล่มที่หกเขียนโดยอีออยน์ โคลเฟอร์ ในปี ค.ศ. 2009, เป็นละครชุดทางโทรทัศน์ปี ค.ศ. 1981, เป็นเกมคอมพิวเตอร์ปี ค.ศ. 1984, เป็นหนังสือการ์ตูนชุดสามเล่มจบเล่าเรื่องจากนิยายสามเล่มแรก ตีพิมพ์โดยสำนักพิมพ์ DC comics ตั้งแต่ ค.ศ. 1993-1996 นอกจากนี้ยังมีชุดผ้าขนหนูสองชุดผลิตโดย Beer-Davies ซึ่งผู้ติดตามบางคนถือว่าเป็นของต้นฉบับ และอื่นๆ อีกมาก
"คู่มือฯ" ตามชื่อเรื่อง เป็นคู่มือท่องเที่ยวรูปแบบอิเล็กทรอนิกส์ รวบรวมข้อมูลของจักรวาล ชื่อว่า คู่มือท่องกาแลกซีฉบับนักโบก และมีบทบาทมากในเรื่อง
คูโบซัว

| คูโบซัว |
| --- | --- |

Chironex fleckeri เป็นแมงกะพรุนขนาดใหญ่ที่สุดในชั้นนี้ และมีพิษร้ายแรง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Cnidaria
ไฟลัมย่อย:: Medusozoa
ชั้น:: Cubozoa Werner, 1975

อันดับ
 Carybdeida  Chirodropida
ชื่อพ้อง
 Cubomedusae Haeckel, 1880
คูโบซัว (ชั้น: Cubozoa; อังกฤษ: Box jellyfish, Sea wasp) เป็นสัตว์ไม่มีกระดูกสันหลังชั้นหนึ่งของไฟลัมไนดาเรีย มีชื่อสามัญในภาษาอังกฤษเรียกโดยรวมว่า "แมงกะพรุนกล่อง" (Box jellyfish)  หรือ "แมงกะพรุนสาหร่าย" หรือ "สาโหร่ง" (Sea wasp)  เพราะมีพิษที่ร้ายแรงและมีรูปร่างคล้ายลูกบาศก์อันเป็นที่มาของชื่อ
คูโบซัว จัดเป็นแมงกะพรุนที่แบ่งออกได้เป็น 2 อันดับใหญ่ ๆ  โดยดูที่ลักษณะของหนวดที่มีพิษเป็นสำคัญ ได้แก่ พวกที่มีหนวดพิษเส้นเดี่ยวที่ขอบเมดูซ่า 4 มุม เช่น แมงกะพรุนอิรุคันจิ (Malo kingi) กับพวกที่มีหนวดเป็นกลุ่มที่ขอบเมดูซ่า 4 มุม มุมละ 15 เส้น ซึ่งจะเป็นหนวดที่ยาวมาก อาจยาวได้ถึง 3 เมตร ได้แก่ Chironex fleckeri มีเข็มพิษประมาณ 500,000 เล่มที่หนวดแต่ละเส้น ซึ่งมีพิษร้ายแรงซึมเข้าสู่กระแสเลือดของผู้ที่ถูกต่อยได้
โดยมากจะพบตามชายฝั่งของทะเลเขตร้อนและเขตอบอุ่น เช่น ออสเตรเลียทางตอนเหนือ, ปาปัวนิวกินี, หมู่เกาะฟิลิปปิน, หมู่เกาะฮาวาย  ช่วงที่พบได้มากคือ เดือนตุลาคม-เมษายน และหลังช่วงพายุฝนที่จะถูกน้ำทะเลพัดพาเข้ามาจนใกล้ฝั่ง
การจำแนก

ในปี ค.ศ. 2007 ได้มีการจำแนกทางวิทยาศาสตร์ของแมงกะพรุนในชั้นคูโบซัว มีทั้งหมด 36 ชนิด ใน 6 วงศ์ 2 อันดับ
อันดับ Carybdeida
วงศ์ Alatinidae
วงศ์ Carybdeidae
วงศ์ Tamoyidae
วงศ์ Tripedaliidae
อันดับ Chirodropida
วงศ์ Chirodropidae
วงศ์ Chiropsalmidae
คู่หู คู่ฮา

"คู่หูคู่ฮา" เปลี่ยนทางมาที่นี่ บทความนี้เกี่ยวกับละครชุดซิตคอมของประเทศญี่ปุ่น สำหรับภาพยนตร์ไทย ดูที่ คู่หูคู่ฮา (ภาพยนตร์)
| คู่หู คู่ฮา |
| --- | --- |

ประเภท: วาไรตี้ซิตคอม
ประเทศแหล่งกำเนิด:  ญี่ปุ่น
ภาษาต้นฉบับ:  ญี่ปุ่น  พากย์ไทย
จำนวนตอน: 850 [ต้องการอ้างอิง]
การผลิต
ความยาวตอน: 30 นาที
ออกอากาศ
เครือข่าย:  ทีบีเอส  ช่อง 7 สี
ออกอากาศ:  11/01/2529 – 28/03/2535
คู่หู คู่ฮา (อังกฤษ: Kato-chan Ken-chan Gokigen TV; ญี่ปุ่น: 加トちゃんケンちゃんごきげんテレビ; โรมาจิ: Kato-chan Ken-chan Gokigen Terebi) เป็นละครชุดซิตคอมยอดนิยมของประเทศญี่ปุ่น ทางสถานีโทรทัศน์ระบบแพร่สัญญาณโตเกียว (ทีบีเอส) ประมาณกลางปี พ.ศ. 2523 นำแสดงโดย เคน ชิมูระ กับ คาโต้ ชะ ที่ก่อนหน้านั้นเป็นสมาชิกกลุ่มพเนจร (The Drifters) ของ ฮาชิจิ ดาโยะ และเซนอิน ชุนโกะ มีเนื้อหาที่เสียดสี รายการจะเน้นเสียงหัวเราะใส่คนรุ่นเดียวกัน สังคมในญี่ปุ่น และ อาจเป็นภาพยนตร์ละครตลก ลักษณะคล้ายละครตลก ที่แสดงโดย เบนนี ฮิล และคาโรล เบิร์นเน็ต โดยเลสลี่ นายเลน เป็นคนแรกที่ปรากฏตัวในรายการพิเศษอีกด้วย
คู่มือการวินิจฉัยและสถิติสำหรับความผิดปกติทางจิต

คู่มือการวินิจฉัยและสถิติสำหรับความผิดปกติทางจิต (อังกฤษ: Diagnostic and Statistical Manual of Mental Disorders, ย่อ: DSM) เป็นหลักเกณฑ์การวินิจฉัยความผิดปกติทางจิตซึ่งจัดทำโดยสมาคมจิตเวชศาสตร์สหรัฐอเมริกา (American Psychiatric Association) ซึ่งถูกอ้างอิงอย่างกว้างขวางโดยแพทย์ นักวิจัย ผู้ผลิตและผู้ตรวจสอบคุณภาพยาในทางจิตเวช และบริษัทประกันภัยทั้งในสหรัฐอเมริกาและที่อื่นๆ ทั่วโลก รวมทั้งประเทศไทย ในปัจจุบันฉบับปรับปรุงล่าสุดคือเป็นฉบับที่ 4 เรียกว่า DSM-IV ในปี พ.ศ. 2537 และมีฉบับปรับปรุงครั้งย่อยในปี พ.ศ. 2543
นอกเหนือจากเกณฑ์การวินิจฉัยดังกล่าว ยังมีเกณฑ์วินิจฉัยอีกอย่างหนึ่งที่เป็นที่นิยมใช้มากเช่นกันในประเทศไทยและหลายประเทศ คือส่วนของความผิดปกติทางจิตในบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (International Classification of Diseases and Related Health Problems, ย่อ: ICD) ซึ่งมีการจัดระบบใกล้เคียงกันและแตกต่างกันในบางรายละเอียด
คุณธรรมหลัก

คุณธรรมหลัก (อังกฤษ: cardinal virtues) หมายถึง คุณธรรมขึ้นพื้นฐาน 4 ประการ ซึ่งเป็นแม่บทของคุณธรรมอื่น ๆ พบในงานเขียนสมัยคลาสสิก ต่อมาศาสนาคริสต์ได้เพิ่มคุณธรรมทางเทววิทยาอีก 3 ประการ จึงรวมเป็น 7
คุณธรรมหลัก 4 ประการ ประกอบด้วย:
ความรอบคอบ - ความสามารถในการตัดสินระหว่างสิ่งที่ควรจะเลือกปฏิบัติ เรียกอีกอย่างว่า ปัญญา
ความยุติธรรม - ความสามารถในการสร้างดุลยภาพระหว่างความต้องการของอัตตากับสิทธิและความต้องการของผู้อื่น
ความพอประมาณ - ความสามารถในการรู้ถึงความพอดีไม่เกินเลย รู้จักควบคุมตนเอง
ความกล้าหาญ - ความอดทน ความเข้มแข็ง
คุณธรรมพื้นฐานสี่ประการมาจากปรัชญาดั้งเดิมของเพลโต ต่อมามีนักบุญ เช่น แอมโบรสแห่งมิลาน ออกัสตินแห่งฮิปโป และทอมัส อไควนัส นำมาประยุกต์ใช้
ในภาษาอังกฤษ คำว่า cardinal มาจากภาษาลาตินว่า "cardo" หรือ "บานพับ" ซึ่งหมายถึงสี่งที่ยึดเหนี่ยวประตูที่เปิดไปสู่ชีวิตอันเต็มไปด้วยกิเลส ซึ่งเป็นพื้นฐานที่มีความสำคัญเช่นสำนวนที่ว่า "Cardinal rules" หรือ "กฎพื้นฐาน" ที่ไม่ควรเลี่ยง
| Iustitia (ความยุติธรรม) | Fortitudo (ความอดทน) | Sapienta (ความรอบคอบ) | Temperantia (ความพอประมาณ) |
| --- | --- | --- | --- |

เพลโตเปรียบคุณธรรมสี่ประการกับลำดับชั้นของพลเมืองและความสามารถของมนุษย์ไว้ในหนังสือ อุตมรัฐ อันได้แก่:
ความพอประมาณ เปรียบกับชนชั้นผู้ใช้แรงงาน ชาวนาและช่างฝีมือ ผู้มีความอยากเช่นสัตว์
ความอดทน เปรียบกับชนชั้นนักการสงคราม ผู้ประกอบด้วยจิตวิญญาณอันกล้าหาญ
ความรอบคอบ เปรียบกับชนชั้นปกครอง และการใช้เหตุผล
ความยุติธรรม ไม่อยู่ในระบบชนชั้นใด และเป็นสิ่งที่แบ่งแยกลักษณะของบุคคลในแต่ละกลุ่มแต่ละชั้นของทั้งสามชั้น
ปรัชญาต่าง ๆ นี้อาจจะนำไปสู่ปรัชญาของชาวยิวใน หนังสือปรีชาญาณ 8:7 ที่กล่าวว่า "[ปัญญา] สอนให้มีความพอประมาณ ความอดทน ความรอบคอบ และความยุติธรรม ซึ่งเป็นสิ่งไม่มีสิ่งใดที่มีประโยชน์เหนือไปกว่า’"
ความเกี่ยวข้องกับคุณธรรมทางเทววิทยา

ขณะที่คุณธรรมหลัก 4 ประการ มีประวัติย้อนไปได้ถึงนักปรัชญากรีก และเป็นที่ยอมรับอยู่แพร่หลายในหมู่ผู้ประสงค์จะใช้ชีวิตอย่างมีศีลธรรม แต่คุณธรรมทางเทววิทยาเป็นเรื่องของคริสต์ศาสนิกชนโดยเฉพาะ ดังที่เปาโลอัครทูตเขียนไว้ในพันธสัญญาใหม่
ใน หนังสือปฐมกาล บทที่ 28 ข้อ 12 ยาโคบเล่าว่าเห็นนิมิตบันไดไปสู่สรวงสวรรค์ ตามมุขปาฐะ มีตัวการสำคัญสามตัวขึ้นบันได ซึ่งถูกตั้งชื่อว่าเป็น ศรัทธา ความหวัง และความรัก (ใน คัมภีร์ไบเบิลฉบับพระเจ้าเจมส์ กล่าวว่าเป็น "ความกรุณา" (Charity) แต่ว่าความกรุณาก็มีรากศัพท์มาจากคำว่า caritas อันหมายถึง "ความรัก" เช่นเดิม) โดยทั้งสามได้ถูกกล่าวถึงใน 1 โครินธ์ บทที่ 13 และจากการพาดพิงถึงนี้ คุณสมบัติเจ็ดประการนั้นบางครั้งได้ถูกเรียกรวมกันว่าเป็นคุณธรรมพื้นฐานสี่ประการ (ความรอบคอบ ความอดทน ความยุติธรรม และความพอประมาณ) และสามคุณธรรมจากสวรรค์ (ศรัทธา ความหวัง และความรัก)
ในวรรณกรรมเยาวชนชุด อาณาจักรแห่งกาลเวลา คุณธรรมพื้นฐานนั้นก็มีพื้นฐานมาจากคุณธรรมทั้งเจ็ดประการ (มีคุณสมบัติตามคุณธรรมต่าง ๆ ของพินัยกรรม) ซึ่งถูกใช้ต่อต้านกับบาป 7 ประการ ประกอบด้วย ความอ่อนน้อม ความโอบอ้อมอารี ความรักฉันพี่น้อง ความว่านอนสอนง่าย ความบริสุทธิ์ ความพอประมาณ และความขยันหมั่นเพียร
การพรรณนา

ความดีพื้นฐานสี่ประการมักจะถูกพรรณาให้เห็นบ่อย ๆ ว่าเป็น รูปปั้นเชิงเปรียบเทียบของสตรี และเคยเป็นหัวข้อที่เป็นที่นิยมกันในหมู่ปฏิมากรที่มีชื่อเสียง โดยที่คุณสมบัติและชื่อของรูปปั้นดังกล่าวนี้จะผันแปรไปตามความหมายของท้องถิ่นที่แตกต่างกัน
บนสุสานของ เซอร์ จอห์น ฮอปแฮม ในโบสถ์เซนต์แมรี่ เซาท์ ดัลตัน ได้ให้ความหมายของรูปปั้นทั้งสี่ว่า
ความยุติธรรม (Justice)  - ถือดาบในมือ
ความพอประมาณ (Temperence)  - ผสมไวน์และน้ำในเหยือกสองใบ
ความอดทน (Fortitude)  - เสาหินปรักหักพัง
ความซื่อสัตย์ (Truth)  - ถือกระจกและถูกโจมตีโดยอสรพิษ
ลิงก์เพิ่มเติม

Catholic Encyclopedia "Cardinal Virtues"
Seven Virtues (atheism.com)
Cardinal Virtues according to Aquinas (New Advent)
| ด ค กคุณธรรมหลัก |
| --- | --- |
ความรอบคอบ · ความพอประมาณ · ความกล้าหาญ · ความยุติธรรม
คูร์กัน

| คูร์กัน Курган |
| --- | --- |
นคร
ถนนคูบีเชฟในคูร์กัน
   ธง ตราอาร์ม
ที่ตั้งของคูร์กัน 
คูร์กันที่ตั้งของคูร์กันแสดงแผนที่รัสเซียคูร์กันคูร์กัน (รัสเซีย)แสดงแผนที่รัสเซีย
พิกัด:  55°28′N 65°21′E﻿ / ﻿55.467°N 65.350°E﻿ / 55.467; 65.350
ประเทศ: รัสเซีย
หน่วยองค์ประกอบ: แคว้นคูร์กัน
สถาปนา: 1679
จัดตั้งเป็นนคร: 1782
การปกครอง
 • องค์กร: สภานคร
 • นายกเทศมนตรี: เอเลน่า วยาเชสลาโวฟนา ซิตนิโคว่า (Елена Вячеславовна Ситникова)
พื้นที่
 • ทั้งหมด: 393 ตร.กม. (152 ตร.ไมล์)
ความสูง: 75 เมตร (246 ฟุต)
ประชากร (สำมะโนครัวปี 2010)
 • ทั้งหมด: 333,606 คน
 • อันดับ: 53 ในปี 2010
 • ความหนาแน่น: 850 คน/ตร.กม. (2,200 คน/ตร.ไมล์)
สถานะการบริหาร
 • เขตย่อยของ: เมืองคูร์กันภายใต้เขตอำนาจศาล
 • เมืองศูนย์กลางทางการบริหารของ: แคว้นคูร์กัน, เมืองคูร์กันภายใต้เขตอำนาจศาล
สถานะเทศบาล
 • เขตเมือง: เขตเมืองคูร์กัน
 • เมืองศูนย์กลางทางการบริหารของ: เขตเมืองคูร์กัน
รหัสไปรษณีย์: 640ххх
รหัสโทรศัพท์: +7 3522
รหัส OKTMO: 37701000001
เว็บไซต์: www.kurgan-city.ru
คูร์กัน (อังกฤษ: Kurgan; รัสเซีย: Курган, สัทอักษรสากล: [kʊrˈgan]) เป็นเมืองที่ใหญ่ที่สุดและเป็นศูนย์กลางการปกครองของแคว้นคูร์กัน ตั้งอยู่ทางตอนใต้ของเขตสหพันธ์ยูรัล ประเทศรัสเซีย เมืองคูร์กันมีประชากร 310,911 คน (สำมะโนปี ค.ศ. 2021); 333,606 คน (การสำรวจสำมะโนประชากรในปี ค.ศ. 2010); 345,515 คน (สำมะโน ค.ศ. 2002); 355,517 คน (สำมะโน ค.ศ. 1989).